ΓΡΑΠΤΗ ΕΡΩΤΗΣΗ E-0909/02

υποβολή: Brigitte Langenhagen (PPE-DE) προς την Επιτροπή

(5 Απριλίου 2002)

Θέμα: Φαλαινοθηρία στις Φαιρόες Νήσους

Σύμφωνα με πληροφορίες οικολογικών οργανώσεων, κάθε χρόνο θανατώνονται κατά το διάστημα μεταξύ Ιουνίου και Αυγούστου πολυάριθμα μαυροδέλφινα (είδος φάλαινας) στα ύδατα των ακτών των Φαιρόων Νήσων. Το μεγαλύτερο μέρος των νεκρών ζώων ρίχνονται εκ νέου στη θάλασσα.

Σύμφωνα με το μορατόριουμ της International Whaling Commission (IWC), η φαλαινοθηρία απαγορεύεται, με ελάχιστες εξαιρέσεις. Η Ευρωπαϊκή Ένωση δεν είναι μέλος της IWC, έχει όμως καθεστώς παρατηρητή. Η οδηγία 92/43/ΕΟΚ(1) της 21.5.1992ποχρεώνει όλα τα κράτη μέλη της ΕΕ να θεσπίσουν ένα αυστηρό σύστημα προστασίας για όλα τα είδη φαλαινών.

Οι Φαιρόες Νήσοι αποτελούν τμήμα του Βασιλείου της Δανίας, είναι, ωστόσο, αυτοδιοικούμενες και δεν είναι μέλος της ΕΕ.

Έχει η Επιτροπήπόψη της ότι στις Φαιρόες Νήσους θανατώνονται κάθε χρόνο πολυάριθμα μαυροδέλφινα·

Πως τοποθετείται η Επιτροπή σε αυτό το ζήτημα·

Πως τοποθετείται η δανική κυβέρνηση σε αυτό το ζήτημα·

Ποια μέτρα προτίθεται να λάβει η Επιτροπή προκειμένου να θέσει τέρμα στη συστηματική θανάτωση των μαυροδέλφινων στις Φαιρόες Νήσους·

Κατά πόσο μπορεί το ζήτημα αυτό να συμπεριληφθεί στην αλιευτική συμφωνία μεταξύ της ΕΕ και των Φαιρόων Νήσων·

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(4 Ιουνίου 2002)

Εδώ και καιρό η Επιτροπήποστηρίζει την οριστική απαγόρευση της εμπορικής θήρευσης της φάλαινας(1)· δράττεται λοιπόν της ευκαιρίας για να επαναλάβει την άποψή της. Ωστόσο, η Επιτροπή γνωρίζει ότι την θέση αυτή δεν συμμερίζονται πλήρως όλοι οι διεθνείς παράγοντες.

Η Επιτροπή δενποστηρίζει καμία μορφή θήρευσης των κητωδών, ούτε την εμπορία προϊόντων, παράγωγων των εν λόγω δραστηριοτήτων. Η Επιτροπή εφήρμοσε την απαγόρευση που συνεστήθη στο πλαίσιο της διεθνούς επιτροπής φαλαινών (commission baleinire internationale — CBI).

Δεν εναπόκειται στην Επιτροπή να αποφανθεί για την στάση της δανικής κυβέρνησης· η τελευταία θα ήταν η εν προκειμένω αρμοδιότερη να απαντήσει.

Δενπάρχουν περιθώρια δράσεως της Επιτροπής στηνπόθεση αυτή, δεδομένου ότι η συνθήκη ΕΚ δεν εφαρμόζεται στις Φερόες Νήσους(2). Κατά συνέπεια, οι στηριζόμενες στην συνθήκη ΕΚ διατάξεις οι οποίες αποβλέπουν στην προστασία της φύσεως δεν εφαρμόζονται εν προκειμένω, ιδίως σε ό,τι αφορά την οδηγία Ενδιαιτήματα(3) και τον κανονισμό CITES(4).

Οι αλιευτικές συμφωνίες μεταξύ της Ένωσης και των Φερόων Νήσων δεν αφορούν τις φάλαινες.

(1) Ανακοίνωση της Επιτροπής προς το Συμβούλιο με θέμα Η προστασία της φάλαινας στο πλαίσιο της Διεθνούς Επιτροπής για την Αλιεία της Φάλαινας, COM(92)316 τελικό.

(2) Πράξεις για την προσχώρηση στις Ευρωπαϊκές Κοινότητες του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και της Βορείου Ιρλανδίας, πράξη σχετική με τους όρους προσχώρησης και με τις προσαρμογές των συνθηκών, μέρος δεύτερο: προσαρμογές των συνθηκών, τίτλος ΙΙ, άλλες προσαρμογές, άρθρο 26, ΕΕ L 73 της 27.3.1972· συνθήκη ΕΚ, άρθρο 299, 6.α).

(3) Οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, ΕΕ L 206 της 22.7.1992.

(4) Κανονισμός (ΕΟΚ) αριθ. 3626/82 του Συμβουλίου της 3ης Δεκεμβρίου 1982 για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση, ΕΕ L 384 της 31.12.1982.